Title: 2. Kulttuurienvälinen viestintä (tiedonhankinta)
Course: Kansainvälinen tutortoiminta > Section: Kulttuurienvälinen viestintä

- Valitse seuraavista aihevaihtoehdoista yksi. Tavoitteena on perehtyä kulttuurienväliseen viestintään ja tehdä tietopaketti muille valitusta näkökulmasta. Tehtävän voi tehdä pareittain tai 3 opiskelijan ryhmätyönä. 

- Tutustu erilaisiin lähteisiin (suositeltava lähde esim. finvet.fi) ja kokoa lukemastasi selkeä ja kiinnostava esitys (PowerPoint tai Word). Hyödynnä myös omia ja muiden kokemuksia aiheesta. Muista kirjata käyttämäsi lähteet työn loppuun.

 Aihevaihtoehtoja: 

1. Miten kulttuurien väliseen kohtaamiseen voidaan valmistautua? Missä asioissa voi tulla väärinymmärrystä tai epäselvyyttä? Miten kulttuurit eroavat toisistaan?  

2. Mitä tarkoitetaan small talkilla? Mihin sitä tarvitaan? Millaiset keskustelunaiheet ovat helppoja ja turvallisia? Laadi myös englanniksi kysymyksiä tai virkkeiden aloituksia, joita voi hyödyntää. 

3. Millaisia asioita voi kertoa suomalaisesta koulujärjestelmästä? Millaista on ammatillinen koulutus tai lukiokoulutus? Mitä asioita voisi kertoa suomalaisesta työelämästä tai koulutusmahdollisuuksista tai omasta alastasi ylipäätänsä? 

4. Mitä asioita suomalaisesta kulttuurista voi ja kannattaa esitellä ulkomaalaiselle? Mieti asiaa vieraiden näkökulmasta. Mitkä asiat ovat kiinnostavia tai mitkä tuntuvat uusilta, erilaisilta tai hämmästyttäviltä? Voit mieluusti haastatella tehtävän tueksi koulussa vierailevia opiskelijoita tai vaihto-opiskelijoita.  

5. Infopaketti koulusta. Mitä koulussamme vierailevan vaihto-opiskelijan tulee tietää koulumme käytänteistä? Aikataulut, ruokailukäytänteet, infopisteet, tekniikkaan liittyvät kysymykset, yhteystiedot, turvallisuusasiat.