Title: 1. KV-vieraiden tutorointi
Course: Kansainvälinen tutortoiminta > Section: KV-vieraiden tutorointi

KV-vieraiden tutorointi

Tämän jakson toteutuksesta sovitaan opettajan kanssa: vieraiden tutorina toimitaan sen mukaan, millainen vierailujakso on kysymyksessä. Hyväksytty tai arvioitu suoritus tästä osiosta edellyttää vähintään 10-14 tunnin työmäärää.  Oppimispäiväkirjassaan opiskelija kuvaa ja arvioi tekemänsä työn.

Toiminta voi muodostua esimerkiksi seuraavista vaihtoehdoista:

- Kun kouluun saapuu kansainvälisiä vieraita (opettaja- tai opiskelijavaihto), toimit vieraiden tutorina yhden koulupäivän ajan. Osallistut vieraiden kanssa oppitunneille, saatat heidät aikataulun mukaisiin tilaisuuksiin, neuvot ja opastat vierailun tarpeiden mukaan. Tehtävään kuuluu, että vierailupäivän ohjelmaan perehdytään etukäteen ja tarvittaessa autetaan suunnittelussa. Etukäteen voidaan sopia, että kerrot jostakin asiasta tarkemmin vieraille (esim. opinnoistasi tai koulun toimintaan liittyvästä asiasta).

TAI

- Osallistut kahtena päivänä kansainvälisten vieraiden opastamiseen koululla tai lähiympäristössä (paikkakuntaan tutustuminen), (3 h/ päivä). Ks. edellinen kohta.

TAI

- Osallistut illalla vieraille järjestettävään vapaa-ajan toimintaan. Suunnittelet yhteistyössä muiden kanssa illan ohjelman (tai hyödynnät aikaisempaa suunnitelmaasi) ja osallistut tapahtuman käytännön järjestelyihin: tiedottaminen ja viestintä, tavaroiden hankkimiset, tilavaraukset, kuljetusten suunnittelu, siivoaminen yms.

TAI

- Osallistut vierailuohjelmaan mahdollisuuksiesi mukaan. Tehtävänäsi on tuottaa vähintään viisi some-postausta vierailusta (Facebook tai Instagram). Tehtävään kuuluu, että kerrot ensin vieraille, mitä olet tekemässä ja kysyt heiltä luvan esimerkiksi kuvien ottamiseen. Opettajan kanssa sovitaan, mitkä jutut julkaistaan ja missä Saskyn alustalla ne julkaistaan.

TAI

- Osallistut uusien tutoreiden perehdytykseen. Valmistelet opettajan antamien ohjeiden mukaan markkinointimateriaalia sekä valmistelet esityksen omasta kv-tutorkokemuksestasi esityksen uusille opiskelijoille.