Title: 3. Vierailuohjelman suunnittelu
Course: Kansainvälinen tutortoiminta > Section: Kulttuurienvälinen viestintä

Opiskelijat tekevät tehtävän kirjallisesti omalla ajalla, mieluiten ryhmätyönä, ohjeistus lähitapaamisessa.

- Tavoitteena on suunnitella retki koulussamme vieraileville kansainvälisille vaihto-opiskelijoille TAI yhteinen ilta kansainvälisten vieraiden kanssa.
- Retken ja illan suunnitelmassa on huomioitava ja sisällytettävä seuraavat asiat: kulkeminen/kuljetuskustannukset, ruokailu, sisäänpääsymaksut, ohjelmamaksut, osallistujamäärä, aikataulu.
- Jos tehtävälle ei ole aitoa tarvetta, annetaan ohjelmalle jokin oletusosallistujamäärä. Esimerkiksi koululle saapumassa 2 opettajaa ja 10 opiskelijaa (17-vuotiaita).

Retken vaihtoehdot:
- Budjetti 100 e: Suomen luonto, lähiympäristöön tutustuminen, kestävä kehitys koulussamme, paikkakunnan maksuttomiin kulttuuripalveluihin tutustuminen.
- Budjetti 500 e. Paikkakunnan maksullisiin kulttuurivaihtoehtoihin tutustuminen.
- Budjetti 700 e. Retki Tampereelle tai lähistöllä olevaan luontokohteeseen.
- Budjetti 1000 e. Maakunnan sisällä kulttuuriretken järjestäminen.

Ilta kansainvälisten vieraiden kanssa. Esimerkiksi

- Budjetti 200 e. Sauna- tai kokkausillan järjestäminen.

Suunnitelmat palautetaan Moodleen ("Lisää palautus" -kohta) sovittuun päivään mennessä, ja ne esitellään seuraavassa lähitapaamisessa (2 h).