Title: Kurssiesittely
Course: Kansainvälinen tutortoiminta

KANSAINVÄLINEN TUTORTOIMINTA 3 osp / 2 op

Tavoitteet

Opintojakson tavoitteena on kansainvälisen osaamisen sekä viestintä- ja vuorovaikutustaitojen kehittäminen. Opiskelija oppii toimimaan erilaisten ihmisten kanssa sekä syventämään kommunikointitaitojaan vieraalla kielellä. Opiskelija pohtii erilaisten kulttuurien vaikutusta viestinnässä. Hän toimii aktiivisesti, itsenäisesti sekä vastuullisesti ja vahvistaa näin myös organisointi- ja ongelmaratkaisutaitoaan.  

Sisältö

- Kulttuurienvälinen viestintä eri kielillä, nonverbaalinen viestintä, someviestintä
- sosiaaliset taidot, yhteistyö- ja vuorovaikutustaidot
- toiminnan suunnittelu, toteutus ja ongelmanratkaisu 
- tiedonhankintataidot
- vastuullinen toimintatapa 

Sisältö muodostuu kahdesta osiosta:

1. Kulttuurienvälinen viestintä

- Tiedonhankinta, aiheeseen perehtyminen
- Vierailuohjelman suunnittelu

2. KV-vieraiden tutorointi

- Vierailuohjelman toteuttaminen
- Vieraiden tutorina toiminen
- Vierailun someviestinnästä huolehtiminen
- Markkinointi, uusien tutoreiden perehdyttäminen 

Arviointi

- Lukiossa: Suoritettu (S) / Ei suoritusta (E)
- Ammatillinen koulutus: arvosana 1–5

- Hyväksytyn suorituksen saaminen edellyttää aktiivista osallistumista sekä vaadittujen tehtävien palauttamista. Opintokokonaisuuden toisessa osassa (KV-vieraiden tutorointi) osallistuminen ja oppiminen osoitetaan oppimispäiväkirjan avulla.